เทศบัญญัติเทศบาลตำบลบางกระสั้นเทศบัญญัติเทศบาลตำบลบางกระสั้นเรื่องการควบคุมการเลี้ยงสัตว์หรือปล่อยสัตว์พ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลบางกระสั้นว่าด้วยการควบคุมการเลี้ยงสัตว์หรือปล่อยสัตว์ พ.ศ. ๒๕๕๑อาศัยอำนาจตามความในมาตรา ๖๐แห่งพระราชบัญญัติเทศบาล พุทธศักราช ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบมาตรา ๒๙แห่งพระราชบัญญัติการสาธารณสุข พ.ศ. ๒๕๓๕เทศบาลตำบลบางกระสั้นได้รับความเห็นชอบจากสภาเทศบาลตำบลบางกระสั้นและโดยอนุมัติของผู้ว่าราชการจังหวัดพระนครศรีอยุธยาจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางกระสั้นเรื่อง การควบคุมการเลี้ยงสัตว์หรือปล่อยสัตว์ พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลบางกระสั้นนับแต่วันถัดจากวันที่ได้ประกาศไว้โดยเปิดเผยที่สำนักงานเทศบาลตำบลบางกระสั้นแล้วเจ็ดวันข้อ ๓บรรดาเทศบัญญัติ ข้อบัญญัติ กฎข้อบังคับ ระเบียบ หรือคำสั่งอื่นใดในส่วนที่บัญญัติไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลบางกระสั้นเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕การเลี้ยงสัตว์ หมายความว่าการมีสัตว์ไว้ในการครอบครองและดูแลเอาใจใส่ บำรุงรักษาตลอดจนให้อาหารเป็นอาจิณการปล่อยสัตว์ หมายความว่าการสละการครอบครองสัตว์ หรือปล่อยให้อยู่นอกสถานที่เลี้ยงสัตว์โดยปราศจากการควบคุมเจ้าของสัตว์ หมายความรวมถึงผู้ครอบครองสัตว์ด้วยสถานที่เลี้ยงสัตว์ หมายความว่าคอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่มีการควบคุมของเจ้าของสัตว์ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้พนักงานเจ้าหน้าที่ หมายความว่าผู้ซึ่งได้รับการแต่งตั้งจากเจ้าพนักงานท้องถิ่น ให้ปฏิบัติหน้าที่ตามพระราชบัญญัติการสาธารณสุขพ.ศ. ๒๕๓๕สัตวแพทย์ หมายความว่าสัตวแพทย์ผู้ซึ่งปฏิบัติงานในส่วนราชการของรัฐและหมายความรวมถึงผู้ซึ่งแต่งตั้งให้ปฏิบัติหน้าที่สัตวแพทย์ในส่วนราชการส่วนท้องถิ่นข้อ ๕เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตเทศบาลตำบลบางกระสั้นเป็นเขตควบคุมการเลี้ยงหรือปล่อยสัตว์ ดังนี้(๑) ช้าง(๒) ม้า(๓) ลา ฬ่อ(๔) โค(๕) กระบือ(๖) สุกร(๗) แพะ(๘) แกะ(๙) กวาง(๑๐) ห่าน(๑๑) เป็ด(๑๒) ไก่(๑๓) สุนัข(๑๔) แมว(๑๕) นก๕.๑ ให้พื้นที่ในเขตเทศบาลตำบลบางกระสั้นต่อไปนี้เป็นเขตห้ามเลี้ยงหรือปล่อยสัตว์ประเภทตามที่กำหนดในข้อ ๕ โดยเด็ดขาด ดังนี้๕.๑.๑พื้นที่บริเวณสถานที่ราชการทุกแห่งในเขตเทศบาลตำบลบางกระสั้น๕.๑.๒ ถนนทางหลวงแผ่นดินหมายเลข ๓๓๐๙ สายบางปะอิน- บางไทร๕.๑.๓ ถนนทางหลวงแผ่นดินหมายเลข ๓๔๗ สายบางปะอิน- บางปะหัน๕.๑.๔ ถนนชลประทานสายเลียบคลองเปรมประชากร๕.๑.๕ ถนนสายบางกระสั้น-ราชคราม๕.๑.๖ ถนนสายบ้านคลองพุดซา๕.๑.๗ ถนนในหมู่บ้าน, ตำบล๕.๒ ภายใต้บังคับแห่งบทบัญญัติข้อ ๕.๑ให้เจ้าของสัตว์หรือผู้ประกอบการเลี้ยงสัตว์ทำการเลี้ยงหรือปล่อยสัตว์ในเขตพื้นที่เทศบาลตำบลบางกระสั้นได้ แต่ไม่เกินจำนวนที่กำหนดไว้ดังนี้(๑)ช้าง จำนวนไม่เกิน ๓ เชือก(๒)ม้า จำนวนไม่เกิน ๓ ตัว(๓)ลา ฬ่อ จำนวนไม่เกิน ๑๐ ตัว(๔)โค จำนวนไม่เกิน ๑๐ ตัว(๕)กระบือ จำนวนไม่เกิน ๑๐ ตัว(๖)สุกร จำนวนไม่เกิน ๑๐ ตัว(๗)แพะ จำนวนไม่เกิน ๑๐ ตัว(๘)แกะ จำนวนไม่เกิน ๑๐ ตัว(๙)กวาง จำนวนไม่เกิน ๕๐ ตัว(๑๐)ห่าน จำนวนไม่เกิน ๒๐ ตัว(๑๑)เป็ด จำนวนไม่เกิน ๕๐ ตัว(๑๒)ไก่ จำนวนไม่เกิน ๕๐ ตัว(๑๓)สุนัข จำนวนไม่เกิน ๕ ตัว(๑๔)แมว จำนวนไม่เกิน ๕ ตัว(๑๕)นก จำนวนไม่เกิน ๕๐ ตัว๕.๓ ภายใต้บังคับแห่งบทบัญญัตินี้ ข้อ ๕.๑เจ้าของสัตว์หรือผู้ใดประสงค์จะทำการเลี้ยงสัตว์หรือปล่อยสัตว์เกินกว่าจำนวนที่บัญญัติกำหนดไว้ในข้อ๕.๒ ต้องดำเนินการตามเงื่อนไขและมาตรการต่อไปนี้(๑) สถานที่เลี้ยง โรงเรือนหรือพื้นที่บริเวณที่เลี้ยง หรือปล่อยสัตว์นั้นต้องอยู่ห่างจากบ้านเรือนที่อยู่อาศัยหลังที่ใกล้ที่สุดไม่น้อยกว่าระยะทางตามที่เจ้าพนักงานท้องถิ่นประกาศกำหนด(๒) ต้องจัดทำแผนดำเนินงานซึ่งอย่างน้อยต้องแสดงข้อมูลเกี่ยวกับสถานที่บริเวณที่จะทำการเลี้ยงหรือปล่อยสัตว์จำนวนสัตว์ ข้อมูลแสดงการจัดการสุขาภิบาลสัตว์ การดูแลสุขภาพสัตว์การกำจัดมูลสัตว์และซากสัตว์การรักษาความสะอาดสถานที่โรงเรือนและบริเวณพื้นที่ที่เลี้ยงหรือปล่อยสัตว์รวมทั้งข้อมูลอื่นๆ อันจำเป็นในกระบวนการผลิตสัตว์ให้ถูกต้องและเป็นไปตามหลักวิชาการเลี้ยงสัตว์นั้นตลอดจนข้อมูลแสดงการกำจัดขยะและสิ่งปฏิกูลและตัวสัตว์ การกำจัดของเสียอื่นๆที่อาจก่อให้เกิดเหตุรำคาญตามกฎหมายได้โดยให้เจ้าพนักงานสาธารณสุขหรือสัตวแพทย์หรือสัตวบาลให้การรับรองแผนดำเนินงานนั้นเสนอต่อเจ้าพนักงานท้องถิ่นเพื่อพิจารณาให้ความเห็นชอบเมื่อผ่านความเห็นชอบดังกล่าวแล้ว จึงให้ดำเนินการเลี้ยงหรือปล่อยสัตว์(๓)เจ้าของสัตว์จะต้องปฏิบัติตามคำแนะนำของเจ้าพนักงานท้องถิ่นเกี่ยวกับการเลี้ยงสัตว์หรือปล่อยสัตว์เพื่อช่วยแก้ไขปัญหาต่าง ๆ ที่อาจมีขึ้นให้บังคับเกิดผลดีต่อส่วนรวมด้วยข้อ ๖นอกจากสัตว์ที่ระบุไว้ตามข้อ ๕ห้ามเลี้ยงหรือปล่อยสัตว์ ดังต่อไปนี้ ภายในเขตเทศบาลตำบลบางกระสั้นโดยเด็ดขาด(๑) งู(๒) จระเข้(๓) ปลาปิรันยา(๔) สัตว์มีพิษและสัตว์ดุร้ายต่าง ๆข้อ ๗นอกจากการเลี้ยงสัตว์ตามปกติวิสัยแล้วเจ้าของสัตว์จะต้องปฏิบัติ ดังต่อไปนี้(๑) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์และมีขนาดเพียงพอแก่การดำรงชีวิตของสัตว์มีแสงสว่างและการระบายอากาศที่เพียงพอมีการระบายน้ำและระบบบำบัดของเสียที่ถูกสุขลักษณะ(๒) รักษาสถานที่เลี้ยงสัตว์ให้สะอาดเสมอ(๓) กำจัดซากสัตว์และมูลสัตว์ให้ถูกสุขลักษณะ(๔) จัดให้มีการเสริมภูมิคุ้มกันโรคในสัตว์เพื่อป้องกันโรคติดต่อจากสัตว์มาสู่คนโดยสัตวแพทย์(๕) ให้เลี้ยงสัตว์หรือปล่อยสัตว์เฉพาะภายในพื้นที่หรือบริเวณสถานที่ของตนเองตามข้อ ๕.๓ (๑)ข้อ ๘ในกรณีที่มีเหตุควรสงสัยว่าสัตว์ที่เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไปให้เจ้าของสัตว์แยกกักสัตว์นั้นไว้ต่างหากและแจ้งให้สัตวแพทย์ทราบและต้องปฏิบัติตามคำแนะนำของสัตวแพทย์ข้อ ๙เจ้าของสัตว์จะต้องควบคุมดูแลสัตว์ของตนมิให้ก่ออันตราย หรือก่อเหตุรำคาญแก่ผู้อื่นข้อ ๑๐ในกรณีที่เจ้าพนักงานท้องถิ่นหรือพนักงานเจ้าหน้าที่พบสัตว์ในที่หรือทางสาธารณะอันเป็นการฝ่าฝืนเทศบัญญัติข้อ ๕โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้ว ยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นของเทศบาลตำบลบางกระสั้นแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูแล้วให้เก็บรักษาไว้แทนเจ้าของสัตว์เพื่อส่งคืนให้แก่ผู้มีสิทธิรับคืนต่อไปในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่เทศบาลตำบลบางกระสั้นตามจำนวนที่จ่ายจริงในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๑๑หากเจ้าของสัตว์ปฏิบัติไม่ถูกต้องตามพระราชบัญญัติการสาธารณสุขพ.ศ. ๒๕๓๕ กฎกระทรวงหรือประกาศที่ออกตามพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการเลี้ยงสัตว์หรือปล่อยสัตว์ให้เจ้าพนักงานท้องถิ่นอำนาจสั่งให้เจ้าของสัตว์แก้ไขหรือปรับปรุงให้ถูกต้องได้และถ้าเจ้าของสัตว์ไม่แก้ไขหรือถ้าการเลี้ยงสัตว์ หรือปล่อยสัตว์จะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นจะสั่งให้ผู้นั้นหยุดเลี้ยงสัตว์ทันทีเป็นการชั่วคราวจนกว่าจะเป็นที่พอใจแก่เจ้าพนักงานท้องถิ่นว่าปราศจากอันตรายก็ได้คำสั่งของเจ้าพนักงานท้องถิ่นตามวรรคหนึ่งให้กำหนดระยะเวลาที่จะต้องปฏิบัติตามคำสั่งไว้ตามสมควร แต่ต้องไม่น้อยกว่าเจ็ดวัน เว้นแต่เป็นกรณีที่มีคำสั่งให้หยุดดำเนินการทันทีข้อ ๑๒ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อปฏิบัติหน้าที่ ตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ในเขตเทศบาลตำบลบางกระสั้นในเรื่องใดหรือทุกเรื่องก็ได้ข้อ ๑๓ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามที่กำหนดไว้ในพระราชบัญญัติการสาธารณสุข พ.ศ. ๒๕๓๕ข้อ ๑๔ให้นายกเทศมนตรีตำบลบางกระสั้นรักษาการตามเทศบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๑สมทรงลีวัฒนะนายกเทศมนตรีตำบลบางกระสั้นปริยานุช/ผู้จัดทำ๙กุมภาพันธ์ ๒๕๕๓นันท์นภัสร์/ตรวจ๙กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๒ ง/หน้า ๑๓๙/๔ กุมภาพันธ์ ๒๕๕๓